**Molėtų rajono savivaldybės taryba**

**SPRENDIMAS**

**Dėl PASKOLOS ĖMIMO**

2023 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 1 punktu, Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345 ,,Dėl Savivaldybių skolinimosi taisyklių patvirtinimo“, atsižvelgdama į Molėtų rajono savivaldybės kontrolės ir audito tarnybos 2023 m. gegužės 10 d. išvadą Nr. KI-1 ,,Dėl Molėtų rajono savivaldybės galimybės imti ilgalaikę paskolą 2023 metais vertinimo“,

Molėtų rajono savivaldybės taryba n u s p r e n d ž i a:

1. Imti 1 000 000 (vieno milijono) eurų paskolą 10 metų iš palankiausias sąlygas pasiūliusios kredito įstaigos.

2. Naudoti paskolos lėšas:

2.1. 550 000 eurų - paskolų, paimtų investiciniams projektams finansuoti, 2023 metų daliai grąžinti;

2.2. 450 000 eurų – savivaldybės įgyvendinamiems projektams, numatytiems 2023 m. strateginiame veiklos plane, vykdyti. Pirmiausia lėšas naudoti iš Europos Sąjungos finansinės paramos finansuojamiems projektams.

3. Įpareigoti Savivaldybės administraciją organizuoti paskolos ėmimo procedūras.

4. Įgalioti Savivaldybės administracijos direktorių su konkursą laimėjusia kredito  įstaiga pasirašyti paskolos pirkimo sutartį, jos papildymus, pakeitimus, kitus su paskolos pirkimu susijusius dokumentus.

5. Užtikrinti, kad 1 punkte nurodyta paskola ir su paskola susijusios įmokos, mokamos iš Savivaldybės biudžeto lėšų, bus grąžinta.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras